Wakulima walio karibu na uwanja wa ndege wafurushwa

Wakulima walio karibu na uwanja wa ndege wafurushwa 

Wakaazi zaidi ya 50 wanaofanya kilimo karibu na Uwanja wa Ndege wa Kimataifa wa Moi mjini Mombasa wanaendelea kufurushwa eneo hilo na kuonywa dhidi ya kunyemelea ardhi hiyo. Aidha wasimamizi wa uwanja huo wa ndege wametangaza mpango wa kuweka ua katika eneo hilo.
Tunafanya kazi ya kuweka ua kwenye uwanja huo ambao uko chini ya usimamizi wa mamlaka ya Ndege Kenya (KAA) Hakuna mtu yeyote ambaye amefurushwa. Kama unalisha  ng'ombe wako katika uwanja wa ndege halafu tukukataze, kuna ufurushwaji wowote hapo? akauliza meneja wa uwanja huo Bw Peter Wafula. Kando na kulisha mifugo, wakazi hao walisema huwa wanajishughulisha na ukulima wa mikanju,minazi,ndizi,paipai,mapera,mihogo na miwa ambayo walidai kuwa iliharibiwa wakati wa kufurushwa. Wakazi hao walilalamika wakisema wakijitafutia riziki hapo kupitia kilimo kwa miaka na mikaka  huku wakitaja ufurushwaji huo ulioanza wiki iliyopita ikiwa ya kinyama  Mimea yetu iliyokuwa katika shamba hilo iliharibiwa wakati tulifurushwa na hata bila ya kuarifiwa kuhusu mpango huo angalau tungenusuru mali yetu. Takriban familia 57 ambazo zilikuwa zimewekeza katika eneo hilo zimeathirika, alisema Bw Mwaruwa Kijimbi, na pia kukarabati mkaazi. 
Alisema hawapingi kuwa shamba hilo ni la uwanja huo wa ndege hata hivyo wangearifiwa kuhusu mpango huo. Hata hivyo usimamizi wa uwanja huo ulisisitiza wakazi waliarifiwa kuhusu mpango huo wa kuweka ua. Bw Wafula alisema uwanja huo haupanuliwi bali ni kuwekwa ua, shughuli ambayo pia imepangiwa kufanyika kati uwanja wa ndege wa Diani. Hata huko Diani tumewaarifu wa kazi na pia tumewajengea barabara yao maalum ambayo watakuwa wanatumia. Wakazi walikuwa na wasiwasi kwamba watakosa njia yao lakini hilo tumeshughulikia, alisisitiza Bw Wafula. Hayo yaliyojiri wakati ambapo Amerika ilitoa onyo kuhusu usalama wa baadhi ya anga za Kenya kwa usafiri wa ndege.